# TLAČOVÁ SPRÁVA

## LETNÝ TURISTICKÝ PRODUKT - CYRILOMETODSKÝ DETSKÝ PAS, KTORÝ UROBÍ ZÁBAVNÚ DOBRODRUŽNÚ CESTU Z OBJAVOVANIA KULTÚRY S CYRILOMETODSKOU TRADÍCIOU POKRAČUJE AJ TENTO ROK

**Cyrilometodský detský pas je vzdelávací cestovný sprievodca, ktorý hravou formou sprevádza rodiny s deťmi po trase Európskej kultúrnej cesty sv. Cyrila a Metoda na Slovensku v Bratislavskom, Nitrianskom, Trnavskom a Žilinskom kraji. Tento rok sa detský pas ponúka navštíviť aj pamiatky na Morave. Je to atraktívna ponuka na výlety rodín, ktoré plánujú využiť letné mesiace aktívne. Tento sezónny produkt kultúrneho turizmu prehĺbi poznanie o dedičstve vierozvestcov a umožní deťom spoznávať históriu hravou formou. Deti budú nadšené zo zbierania pečiatok a získavania odmien počas svojich dobrodružstiev. Cyrilometodský detský pas bude mať trvanie od 1.6. do 30.9.2025.**

Interaktívny charakter Cyrilometodského detského pasu podnecuje rodiny k návšteve viacerých miest na trasách Cyrilometodskej cesty. Pri návšteve ponúkaných miest návštevníci zbierajú pečiatky. Keď dosiahnu minimálny počet 5 pečiatok v pase, môžu získať pre deti skvelý darček, ktorý im bude po splnení podmienok zaslaný na adresu.

Po úspešnom pilotnom nastavení v minulom roku sa produkt tento ročník rozširuje o ponuku pamiatok na trase kultúrnej cesty po celom Slovensku ako aj na kľúčové pamiatky na Morave. Vďaka podpore Bratislavského a Trnavského kraja budú mať rodiny s deťmi možnosť spoznávať kľúčové turistické miesta a pamiatky na trase Cyrilometodskej cesty.

*„Prostredníctvom tohto sezónneho produktu chceme motivovovať návštevníkov k spoznávaniu kultúrneho dedičstva a vlastnej histórie. Zároveň chceme podporovať udržateľný kultúrny cestovný ruch v našich regiónoch. Cyrilometodský detský pas môže byť atraktívny spôsob, ako priblížiť našu kultúru a históriu mladšej generácii a zároveň upevniť turistický zážitok pre celé rodiny“* uviedol predseda BSK, Juraj Droba.

Veríme, že Cyrilometodský detský pas bude prínosom pre všetkých zapojených partnerov a pozitívnou skúsenosťou pre spájanie v ponúkanom turistickom produkte.

Viac aktuálnych informácií nájdete na webovej stránke www.kulturnecesty.sk

Pre viac informácií kontaktujete:

Tatiana Mikušová

Kontakt: 0903 826 125